## [Perkame internetu: kad patirtis būtų sėkminga](http://www.pinigukarta.lt/video-reportazai/namu-ekonomika-video/paslaugos-video/perkame-internetu-kad-patirtis-butu-sekminga)

2011-03-07 Pinigų Karta

[vyras:] Žmonės perka pigu.lt ir sutaupo!

**Aistė Valiauskaitė (pinigų karta red.):** Tradicinėje parduotuvėje rinkdamiesi pirkinį galime įdėmiai apžiūrėti, ar, tarkim, televizorius nesubraižytas ekranas, ar nepasibaigęs maisto produktų galiojimo laikas. Kaip internetu nusipirkti kokybišką prekę renkantis ją iš nuotraukos?

Internetinės parduotuvės direktorius Dainius Liulys pataria iš anksto mokėti tik tam pardavėjui, kurio patikimumu pirkėjas visiškai neabejoja. Pirmą kartą perkantiems rekomenduojame perskaityti ankstesnių klientų atsiliepimus.

***Dainius Liulys, pigu.lt. vadovas:*** *Reikėtų į GOOGLE paieškos sistemą įvesti to prekybininko pavadinimą, vėlgi pasižiūrėti, kokie yra komentarai apie tą prekybininką, kokio senumo*.

***Aistė Valiauskaitė (pinigų karta red.):*** Atkreipkite dėmesį, per kiek laiko prekė bus pristatyta. Lietuvoje dažniausiai tai gali užtrukti iki 5 darbo dienų. Žiemą dėl prastesnių oro sąlygų – viena kita ilgiau. Prekės iš užsienio gali tekti laukti ir – iki 20 dienų. Pristatymo terminai turi būti aiškiai nurodyti prie jūsų išsirinktos prekės. Jei per nurodytą laiką prekė nėra pristatoma, turite teisę jos atsisakyti ir prašyti grąžinti sumokėtus pinigus.

***Saulius Dackys, eShops.lt vadovas:*** *Visas prekes jūs galite grąžinti per 7 dienas, jeigu... netgi neaiškinant priežasties, tai yra nebūtinai jinai turi būti nekokybiška. Jūs galite ją grąžinti dėl to, kad jūs tiesiog galbūt neapžiūrėjote jos tinkamai, ne tai kad galbūt, o tiesiog perkant internetu jūs niekados jos tinkamai nepažiūrėsit, nepačiupinėsit. Todėl jūs visas prekes, išskyrus, eee išskyrus, man rodos, garso įrašus, videoįrašus ir programinę įrangą, jeigu ją išpakavot, jūs jau jos nebegalit grąžint.*

***Aistė Valiauskaitė (pinigų karta red.):*** Grąžinamą stambią buitinę techniką turi išsivežti pats pardavėjas. Už tai nieko mokėti jūs neprivalote.

[vyras:] Ateikite į [www.pigu.lt](http://www.pigu.lt)!

(<http://www.pinigukarta.lt/video-reportazai/namu-ekonomika-video/paslaugos-video/perkame-internetu-kad-patirtis-butu-sekminga>)

***Žodžiai***

**įdėmiai** atidžiai

**patikimumas** *vyr*. galėjimas patikėti, tikrumas

**atsiliepimas** *vyr*. nuomonės pareiškimas

**grąžinti, grąžina, grąžino** atiduoti atgal