## Išbandymas: sėkmingi verslo pietūs

**verslo keliones** | 2009 Sausio 8 d.

Ar sutiksite, kad verslo pietūs – ne tik maistas ir lengvi pašnekesiai? (**1)\_\_\_\_\_\_** . Šis blogo įrašas būtent apie tai, kas lemia sėkmingus verslo pietus.

Verslo pietūs visuomet prasideda nuo jų inicijavimo. Taigi, jei pietums kviečiate Jūs, rekomenduojama rinktis restoraną, kuris geriausiai atspindėtų Jūsų ir įmonės vertybes. Kita galimybė, galinti prisidėti prie verslo pietų sėkmės, – kviesti į restoraną, reikšmingą Jūsų verslo partneriui. Yra tekę skaityti visame pasaulyje garsaus verslininko sėkmės istoriją, kurios priežastis – tinkamai parinkta verslo pietų vieta. (**2)\_\_\_\_\_\_** . Verslo pietų kvietęs verslininkas tai žinojo. Kaip ir tai, kad tėvo minėto restorano įtakingas verslininkas niekada neaplankė tik todėl, kad nežinojo jo pavadinimo ir tikslios vietos, kurioje jis yra. (**3)\_\_\_\_\_\_** . To rezultatas – pirmas didelis ir lemtingas sandoris, lėmęs tarptautinę jauno žmogaus verslo sėkmę.

Jei verslo pietus rengiate mieste, kuriame viešite pirmą kartą, vietą pietums rinkitės itin atsargiai. (**4)\_\_\_\_\_\_** . Jei tokios galimybės nėra – nuvykus į šalį vertėtų dar prieš susitikimą apsilankyti restorane, kuriame vyks pietūs, ir iš anksto susipažinti su aplinka, meniu, aptarnavimu.

Pietų kviečiant nepažįstamą kolegą, vertėtų pasidomėti bendrais pažįstamais ar žmogaus pomėgiais, padėsiančiais užmegzti pokalbį. (**5)\_\_\_\_\_\_** . Politikos ar religijos temomis rekomenduojama kalbėtis pietums baigiantis ar net išvis jų vengti.

Siekiant sėkmingų pietų, naudinga pasidomėti ir kviečiamų asmenų mitybos įpročiais: galbūt žmogus vegetaras; galbūt nevalgo tik tam tikros rūšies mėsos; galbūt yra alergiškas? (**6)\_\_\_\_\_\_** .

Svarbu ir kuo tiksliau žinoti, kas dalyvaus susitikime. (**7)\_\_\_\_\_\_** . Jis siunčiamas visiems pakviestiems asmenims su prašymu patvirtinti (ne)dalyvavimą arba informuoti, jei vietoje jų dalyvaus kitas kolega. Taip išvengsite galimų netikėtumų.

Rengiant ar dalyvaujant tarptautiniuose verslo pietuose, reikia pasidomėti kultūriniais ypatumais. (**8)\_\_\_\_\_\_** . Labai naudinga žinoti ir tai, kada dera pradėti kalbėti apie verslo reikalus. Jungtinėse Amerikos Valstijose nekalbama apie verslo reikalus iki padavėjas atneša meniu. Kitose šalyse prie verslo reikalų pereinama tik tuomet, kai vyno taurė pripildoma vyno ir verslo pietų kvietęs asmuo pasako trumpą tostą. Kitur – laukiama, kol bus išgertas pirmas puodelis kavos.

Pateikiu keletą dažniausių klaidų, kurių Jums, siekiant, kad verslo pietūs būtų sėkmingi, vertėtų vengti:

* Nemandagus elgesys su Jus aptarnaujančiais restorano darbuotojais.
* Vėlavimas.
* Prastos manieros prie stalo (greitas valgymas, neteisingas stalo įrankių naudojimas, nuolat skambantis mobilusis telefonas ir pan.).
* Kasdieniška apranga.
* Pašnekovo nesiklausymas ir nesidomėjimas tuo, ką jis kalba ne verslo temomis.
* Klausimų neturėjimas.
* Laiko nejautimas ((**9)\_\_\_\_\_\_** .)

Galiu numanyti, kad daugeliui šį blogą skaitančių kils klausimas, kodėl staiga rašau ne apie verslo keliones, bet apie verslo pietus? Galbūt keičiu specializaciją? (**10)\_\_\_\_\_\_** . Siekiant sėkmingų verslo pietų, kurių metu įgyvendintumėte savo ar įmonės iškeltus tikslus, puikiai susikalbėtumėte, pasiektumėte kompromisą ar rastumėte reikiamą sprendimą, tikrai reikia labai gerai pasiruošti. (pagal Žydrės Gavelienės profesinį verslo kelionių blog’ą <http://blog.lrytas.lt/verslokeliones/2009/01/08/isbandymas-sekmingi-verslo-pietus/>)

***Žodžiai***

## išbandymas *vyr*. išmėginimas, kieno nors savybių ištyrimas

**pašnekesys** *vyr.* pokalbis

**begalė** *mot*. daug, daugybė

**blogas** *vyr*. (blog‘as) svetimžodis; siūloma vartoti atitikmenį *tinklaraštis*

**atspindėti, atspindi, atspindėjo** *prk*. parodyti, pavaizduoti

**įmonė** *mot*. gamybos ar prekybos ūkinis vienetas

**vertybė** *mot*. vertas, brangus daiktas; vertė, vertingumas

**prisidėti, prisideda, prisidėjo** prisijungti prie ko

**įtakinga, -a** turintis įtakos, svarbus

**lemtingas, -a** lemiamas, sprendžiamas

**sandoris** *vyr*. *teis.* veiksmas, kuriuo siekiama sukurti, pakeisti ar panaikinti civilines teises ir pareigas

**viešėti, vieši, viešėjo** svečiuotis

**rinktis, renkasi, rinkosi** ieškoti tinkamo

**aptarnavimas** *vyr*. reikmių patenkinimas, reikiamų darbų atlikimas, paslaugų teikimas

**pomėgis** *vyr*. pamėgimas, polinkis ką daryti

**užmegzti, užmezga, užmezgė** čia: pradėti pokalbį

**vengti, vengia, vengė** stengtis išsisukti, išsisukinėti

**pasidomėti, pasidomi, pasidomėjo** šiek tiek domėtis

**mityba** *mot*. maitinimas, maitinimasis

**įprotis** *vyr*. elgesys, pasidaręs gyvenime įprastas, pastovus

**išvengti, išvengia, išvengė** išsisukti, išsigelbėti, atsikratyti

**patvirtinti, patvirtina, patvirtino** pripažinti tikru, teisėtu

**netikėtumas** *vyr*. netikėtas dalykas, įvykis

**ypatumas** *vyr*. ypatinga savybė, charakteristika

**derėti, dera, derėjo** tikti

**reikalas** *vyr*. rūpimas, reikiamas dalykas, darbas

**pereiti, pereina, perėjo** čia: keisti temą, pradėti kalbėti kita tema

**pripildyti, pripildo, pripildė** pripilti, pvz., vyno

**pateikti, pateikia, pateikė** duoti, pasiūlyti

**patekti, patenka, pateko** atsirasti, atsidurti kur, pakliūti, pvz., į sąrašą

**dalykas** *vyr*. reikalas, objektas

**apmąstyti, apmąsto, apmąstė** apgalvoti

**susikalbėti, susikalba, susikalbėjo** susitarti, rasti bendrą sprendimą