VIOLETA:

Mes atvykome iš Kauno, keramikai. Baigę mokyklą, dirbam įvairiose... Ir va, susibūrę grupelę iš trijų žmonių ir mes būtent orientuojamės į gyvūnijos pasaulį. Mūsų „topas“ – tai vištos įvairiausios, taip pat į egzotinius gyvūnus jau pradėjom [orientuotis], nes žmonės domisi įvairiais gyvūnais. Šitas kampelis – tai ferma vadina visi.

NERIJUS:

Laikom dešimt avių – patys laikom, auginam – ir šiemet neliko vilnos, viską suvėlėm.

VITALIJUS:

Sako, šaukštą moterys irgi renkasi užsimerkusios – kad rankai būtų smagu. Kainos pagrįžo, šiek tiek mažesnės, kaip pernai. Aš manau, kad šiek tiek tikrai mažiau pinigų bus. Bet na negali, vis tiek dirbi ir vis tiek smagu čia atvažiuot.

ANDRĖJA:

Čia yra alternatyvioji Kaziuko mugė, kurios yra pagrindinė frazė: kas vyko vakar, šiandien jau yra... Mes nenorėjom pardavinėt kažkokių objektų, o tiesiog parduoti idėją, parduoti veiksmą, parduoti ką nors, ko negalima būtų išsinešt, na, išsinešt materialaus

***Žodžiai***

**laikyti, laiko, laikė** turėti namuose norint gauti naudos

**maitinti, maitina, maitino** duoti maistą; teikti energijos

**puoselėti, puoselėja, puoselėjo** rūpestingai auginti, prižiūrėti; sudaryti sąlygas, kad kas nors būtų, plėtotųsi, augtų

**smagu** malonu, gera;patogu naudotis

**smulkmena** *mot.* nedidelis, nereikšmingas daiktas ar dalykas

**sparčiai**greitai (apie darbą, veiklą)

**tautodailė** *mot.* liaudies dailė – liaudies meno šaka, kurios išraiškos priemonės yra regimieji vaizdai