Vilma Šeduikienė, amatininkė:

Pradedam ruoštis, galima sakyti, ir lapkričio mėnesį, jau po truputį mąstom, ką gaminsim, kaip gaminsim. Kažką pagaminam, kas va iš didesnių daiktų, kuriam reikia ilgiau džiūti. Labai intensyviai, sparčiai ruošiamės ir kaip visada vienos dienos pritrūksta. Jeigu mes visus metus gaminam smulkmenas tokias, daugiau, kaip sakiau, atsižvelgiam į turistus, tai Kaziukui mes gaminam tradicines lietuviškas puodynes, ąsočius, bokalus, puodelius, va tokius gaminius.

*Ką šiais metais, pavyzdžiui, naujo, ko nebuvo anksčiau, kas, jūs manot, kad turėtų būtų populiaru ir ką gaminat?*

Va, būtent puodynes... puodynes, nes jeigu dar ąsočių yra kas gamina, tai puodynių nelabai.

Norisi į kitus pažiūrėti ir save parodyt. Švenčių, mugių visokių, renginių yra labai mažai, būtent tas vienas Kaziukas maitina mus visą pavasarį iki vasaros sezono.

Labai mažai reklamuojamas yra užsieny Kaziukas. Tikrai mažai. Galėtų netgi tokias ekskursijas daryti... Nes kiek teko man būti Europoj – o tikrai buvau labai nemažai kur – tokio kaip Kaziukas, tokio Kaziuko antro tikrai nėra ir nemanau, kad bus. Nes tiek amatininkų, tiek tautodailininkų kaip Lietuvoj aš tikrai nemačiau – nei Lenkijoj, nei Italijoj, nei Prancūzijoj, nei Vokietijoj tikrai tiek nėra.