|  |
| --- |
| **Monika** Gerai. O kokia idėja būtų tavo verslo?  **Bruno** Mano pirma mintis, kuri atėjo į galvą, būtų vėjo malūnų parkas, nes manau, kad Lietuvoj labai reikalingas.. Labai reikalinga energija, kuri neateina iš natūralių išteklių, nes beveik visa energija ateina iš Rusijos, ir žmonės dėl to labai skundžiasi. Ir, aišku, būtų pigiau.  **Monika** Tai kam būtų skirta jūsų įmonė?  **Bruno** Visai Lietuvai. Nes visai Lietuvos ekonomikai reikia daug energijos. Ir jeigu ekonomika auga, reikia daugiau ir daugiau energijos. Tai man visada būtų klientų.  **Monika** Tai manai, kad verslas būtų pelningas?  **Bruno** Būtų pelningas. Pradžioje būtų brangu ir reikėtų daug investicijų, bet paskui vėjas nemokamai pūstų. Tai manau, kad būtų pelningas verslas. Ir kai išpopuliarės tarp lietuvių, bus daugiau klientų, bus pigiau visiems pagaminti elektrą, pastatyti tinklą, taip bus geriau.  **Monika** Ar tu turėtumei verslo konkurentų, manai?  **Bruno** Manau, kad taip, nes žinau, kad dabar Lietuva nori pastatyti tinklą su Švedija ir su Suomija – elektros tinklą, tai iš ten ateina „švari“ elektra, bet ta pasiūla yra per maža Lietuvos paklausai. Tai visada viena dalis bus mano.  **Monika** Ar savo verslui ieškotumei partnerių?  **Bruno** Ieškosiu, nes aš ne specialistas, tai reikės finansų specialistų, inžinierių, technikų, reikės daug partnerių.  **Monika** Kas būtų jūsų tiekėjai?]  **Bruno** A, tiekėjai. Žinoma, reikės pastatyti malūnų parką ir paskui technikos eksploatacijai reikės medžiagų, tai turbūt ieškosiu tiekėjų Vokietijoje, nes ten daug įmonių pagamina vėjo malūnus.  **Monika** O daug darbuotojų jums reikės?  **Bruno** Gali mane tujinti, nereikia sakyti „jūs“.  **Monika** Gerai. Kiek darbuotojų tau reikės?  **Bruno** Manau, kad daugiau nei šimto, nes reikės pastatyti, paskui reikės žmonių administracijai ir, aišku, žmonės turės eksploatuoti tinklą, ieškoti klientų, ir mokėti sąskaitas, gauti pinigų iš sąskaitų ir taip toliau. Tai reikės daug žmonių.  **Monika** Gerai. Kiek valandų per dieną dirbtų tavo įmonė?  **Bruno** Tikiuosi, kad vėjas pūs visą laiką, – visą parą, kaip ir tu.  **Monika** Ačiū.  ***Žodžiai***  **paklausa** *mot*. prekių reikalingumas pirkėjams  **pasiūla** *mot.* rinkoje esamų prekių kiekis |